Komisijos Sprendimas
1996 m. gruodžio 18 d.
dėl informacijos apie siūlomas Natura 2000 teritorijas formos
(97/266/EB)
EUROPOS BENDRIJŲ KOMISIJA,
atsižvelgdama Europos bendrijos steigimo sutartį,
atsižvelgdama į 1996 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 4 straipsnio 1 dalies antrąją pastraipą,
kadangi Direktyvos 92/43/EEB 4 straipsnio 1 dalies antrojoje pastraipoje numatyta, kad valstybės narės turi perduoti Komisijai siūlomų Natura 2000 teritorijų sąrašą, nurodytą to straipsnio 1 dalies pirmojoje pastraipoje, kartu su informacija apie kiekvieną vietovę ta forma, kurią Komisija nustatė 21 straipsnyje nurodyta tvarka;
kadangi formoje apie kiekvieną siūlomą Natura 2000 teritoriją turi būti teritorijos žemėlapis, pavadinimas, vietovė, ribos ir duomenys, gauti taikant kriterijus, kuriais buvo atrinkta teritorija;
kadangi šiame sprendime numatytos priemonės atitinka pagal Direktyvos 92/43/EEB 20 straipsnį įsteigto Komiteto nuomonę,
PRIĖMĖ ŠĮ SPRENDIMĄ:
1 straipsnis
Informacijos perdavimo pagal Direktyvos 92/43/EEB 4 straipsnio 1 dalies antrąją pastraipą forma, nurodyta šio sprendimo priede, yra patvirtinta.
2 straipsnis
Šis sprendimas skirtas valstybėms narėms.
Priimta Briuselyje, 1996 m. gruodžio 18 d.